เรื่องร้องเรียน: 1.ขอแจ้งเรื่องความไม่ปลอดภัยทางข้ามม้าลาย ตรงหน้าโรงพยาบาลสมิติเวช สำเหร่ ที่กำลังมีการก่อสร้างรถไฟฟ้าสีม่วงสถานีสำเหร่   โดยบริเวณดังกล่าวได้ยกเลิกสะพานลอยให้ลงมาใช้ทางม้าลาย แต่จุดทางม้าลายดังกล่าวเป็นจุดที่พ้นจากคอคอด ทำให้รถเร่งความเร็ว และหากรถขวาหยุดรถก็จะปาดซ้ายทันทีทำให้คนข้ามมีโอกาสสูงที่จะโดนชน เจ้าหน้าก่อสร้างก็โบกให้เฉพาะบางช่วงไม่ได้โบกตลอด อย่ารอให้มีคนตายก่อนครับ
การดำเนินการของเจ้าหน้าที่: โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)  กำลังดำเนินงานก่อสร้างรถไฟฟ้า ย่านฝั่งธนบุรี ตามแนวถนนถนนประชาธิปก ผ่านแยกบ้านแขก  วงเวียนใหญ่ และ ถนนสมเด็จพระเจ้าตากสิน  โดยช่วงแรกจะดำเนินงานก่อสร้างกำแพงกันดินของตัวสถานีรถไฟฟ้าใต้ดิน ประกอบด้วย สถานีสะพานพุทธฯ สถานีวงเวียนใหญ่ และสถานีสำเหร่  โดยผู้ใช้ทางฝั่งขาเข้าและฝั่งขาออกสามารถสัญจรได้ฝั่งละ 2 ช่องทาง  ทั้งนี้ ในการก่อสร้างสถานีรถไฟฟ้าใต้ดิน นั้น มีความจำเป็นต้องกั้นจราจร เพื่อก่อสร้าง และวางเครื่องจักรขนาดใหญ่ในการก่อสร้าง โดยจุดดังกล่าวที่มีการเบี่ยงจราจรนั้น เป็นงานก่อสร้างตัวสถานี  ต้องทำกำแพงกันดิน โดยบริเวณโรงพยาบาลสมเด็จพระปิ่นเกล้า ถึง ซอยสมเด็จพระเจ้าตากสิน 20  โดยบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับจ้างงานออกแบบและก่อสร้างอุโมงค์ทางวิ่งและสถานีใต้ดิน โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) สัญญาที่ 4 ช่วงสะพานพุทธ – ดาวคะนอง   ทั้งนี้ ทางโครงการรถฯ ได้เพิ่มเวลาเจ้าหน้าที่อำนวยความสะดวกในการโบกจราจร ตลอด 24 ชั่วโมง และกำลังดำเนินการติดไฟสัญญาณจราจรเพื่อความปลอดภัยกับผู้ใช้ทางม้าลาย   ทั้งนี้ การปิดเบี่ยงจราจรเพื่อดำเนินงานดังกล่าว อาจทำให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว  ต้องขออภัยมา ณ โอกาสนี้ โดยผู้ใช้เส้นทางสามารถสอบถามรายละเอียดการปิดเบี่ยงจราจรได้ที่หมายเลข 08 4356 5211
ความเห็นของผู้แจ้ง: ถ้าติดไฟเขียว ไฟแดงสำหรับข้ามถนนด้วยได้จะดีมากครับ
พื้นที่: แขวงบุคคโล เขตธนบุรี กรุงเทพมหานคร